**KONSULENTAVTALE**

**mellom**

**……………….. (Oppdragsgiveren)**

**og**

**……………….. (Konsulenten)**

**referert til som Partene i fellesskap**

1. **Oppdraget**

Konsulenten er engasjert av Oppdragsgiveren til å uføre følgende oppdrag: ….., heretter benevnt Oppdraget.[[1]](#footnote-2)

Konsulenten skal utføre Oppdraget på aktsom måte og i samsvar med god faglig standard. Konsulenten skal bruke eget utstyr under utførelsen av Oppdraget, med mindre annet avtales. Henvendelser fra Oppdragsgiveren skal besvares uten ugrunnet opphold.

Oppdragsgiveren skal yte Konsulenten bistand som er nødvendig for utførelsen av Oppdraget. Slik bistand skal gis på Konsulentens forespørsel uten ugrunnet opphold.

1. **Tidsramme**

Konsulenten skal begynne arbeidet med Oppdraget ….. *(dato)* og fullføre innen ….. *(dato). [[2]](#footnote-3)*

1. **Vederlag og bestemmelser om betaling**

Oppdragsgiveren betaler Konsulenten kr ….. for utførelsen av Oppdraget. Beløpet er eksklusive merverdiavgift. Beløpet forfaller til betaling 7 kalenderdager etter oppdragets avslutning. [[3]](#footnote-4)

I tillegg betaler Oppdragsgiver Konsulenten reiseutgifter, overnattingskostnader og andre kostnader nødvendige for utførelsen av Oppdraget. Kostnadene forfaller til betaling 7 kalenderdager etter fakturering.[[4]](#footnote-5)

[[5]](#footnote-6)

1. **Endringer**

Partene kan bli enige om endringer av Oppdragets innhold og omfang. Slik enighet skal nedfelles skriftlig som en tilleggsavtale til denne avtalen. Samtidig og på samme måte skal det avtales hvilke konsekvenser endringene får for avtalens tidsramme og vederlag.

1. **Immaterielle rettigheter**

Oppdragsgiveren beholder de immaterielle rettighetene til alt materiale som gis fra og eies av Oppdragsgiveren til Konsulenten i forbindelse med Oppdraget. Alt slikt materiale skal leveres tilbake til Oppdragsgiveren eller slettes ved avslutningen av denne avtalen.

Konsulenten beholder alle immaterielle rettigheter til Konsulentens egne metoder, metodegrunnlag, patenterbare- eller ikke patenterbare oppfinnelser, forretningshemmeligheter, knowhow og annen IPR som brukes i forbindelse med Oppdraget. [[6]](#footnote-7)

Konsulenten overdrar til Oppdragsgiveren de immaterielle rettighetene til resultatet av Oppdraget. Dersom Konsulentens egne immaterielle rettigheter som nevnt i foregående avsnitt inngår som en nødvendig forutsetning for resultatene av Oppdraget, gis Oppdragsgiveren en ikke-eksklusiv lisens[[7]](#footnote-8) til å bruke disse rettighetene.[[8]](#footnote-9)

Konsulenten har rett til å bruke knowhow, alminnelig kunnskap, erfaringer og annen innsikt som ikke er en del av Oppdragsgiverens forretningshemmeligheter som Konsulenten har tilegnet seg under arbeidet med Oppdraget.

1. **Taushetsplikt**

Hver av Partene plikter å holde hemmelig og ikke videreformidle til tredjemenn forretningshemmeligheter som tilhører den andre Parten. Denne taushetsplikten gjelder mens denne avtalen gjelder og etterpå.

1. **Mislighold**

Dersom Konsulentens leveranse er forsinket eller mangelfull kan Oppdragsgiver:

1. fastholde avtalen,
2. kreve prisavslag eller
3. kreve erstatning for direkte økonomisk tap oppad begrenset til ….. ganger det avtalte vederlaget for utførelsen av dette Oppdraget. [[9]](#footnote-10)

Dersom Oppdragsgiveren vil fremme reklamasjonskrav som nevnt i foregående avsnitt må dette gjøres skriftlig og uten ugrunnet opphold etter at Oppdragsgiveren ble oppmerksom på misligholdet.

Selv om ikke Oppdragsgiveren krever det har Konsulenten rett til å rette mangler ved resultatet av Oppdraget, forutsatt at dette kan gjøres innen rimelig tid og uten vesentlig kostnad eller ulempe for Oppdragsgiveren. Dersom Konsulenten sørger for slik retting, kan ikke Oppdragsgiveren kreve prisavslag eller heving.

Ved forsinket betaling skal Oppdragsgiveren betale Konsulenten forsinkelsesrente i henhold til forsinkelsesrenteloven (lov 17.12.1976 nr 100).

Begge Partene har rett til å heve avtalen med umiddelbar effekt og kreve erstatning dersom den andre Parten har vesentlig misligholdt sine plikter etter denne avtalen.

1. **Lovvalg**

Denne avtalen reguleres av norsk rett.

……………….. (sted, dato) ……………….. (sted, dato)



1. *Merknad: Her beskrives oppdraget eller arbeidsresultatet som skal leveres. Eventuelt kan det legges ved et vedlegg som i mer detalj beskriver oppdraget.* [↑](#footnote-ref-2)
2. *Alternativ:*

   Konsulenten skal begynne arbeidet med Oppdraget ….. *(dato)* og arbeidet løper frem til Oppdraget er fullført.

   *Eller:*

   Konsulenten skal begynne arbeidet med Oppdraget ….. *(dato)*, og skal levere i henhold til fremdriftsplan vedlagt denne avtalen.

   *Eller:*

   Konsulenten skal begynne arbeidet med Oppdraget ….. *(dato)*. Avtalen løper videre frem til den sies opp med …. *(antall)* dagers skriftlig varsel. [↑](#footnote-ref-3)
3. *Alternativt til forrige setning:* Beløpet forfaller med ….. % ved oppstarten av oppdraget og ….. % 7 kalenderdager etter oppdragets avslutning. [↑](#footnote-ref-4)
4. *Alternativt til de to forrige avsnittene:*

   Oppdragsgiver betaler Konsulenten kr ….. per fakturerte time. Merverdiavgift kommer i tillegg. I tillegg kommer reiseutgifter, overnattingskostnader og andre kostnader nødvendige for utførelsen av Oppdraget. Beløpet faktureres per måned *(eventuelt sett inn dato)* og forfaller til betaling 7 kalenderdager etter fakturering. [↑](#footnote-ref-5)
5. *Merknad: Dersom det er avtalt timepris og oppdraget er av lengre varighet bør det avtales justering av timeprisen, for eksempel en gang per år. Sett da inn konkret tid for når justeringen skal gjelde fra.*

   *Dersom Konsulenten ønsker sikkerhet for et minimumsvederlag, kan det f eks legges inn en bestemmelse om at Konsulenten alltid kan fakturere minimum x antall timer per måned.* [↑](#footnote-ref-6)
6. *Merknad: Pass på at dersom du bruker andres IPR, så har du innhentet nødvendige samtykker til å bruke slik IPR.* [↑](#footnote-ref-7)
7. *Merknad: Om aktuelt, sett inn en tidsbegrensning i denne lisensen.* [↑](#footnote-ref-8)
8. *Eventuelt: Det skal i så fall avtales særskilt lisensavgift for denne lisensen.* [↑](#footnote-ref-9)
9. *Alternativt annen begrensning av erstatningsplikten.* [↑](#footnote-ref-10)